b'\n_START_ARTICLE_\nNuklear isomer\n_START_PARAGRAPH_\nEn nuklear isomer er en metastabil tilstand af en atomkerne for\xc3\xa5rsaget af eksitation af en eller flere af dens nukleoner (protoner eller neutroner)._NEWLINE_De f\xc3\xb8rste nukleare isomerer (Uran Z/Uran X\xe2\x82\x82), der nu kendes som Protactiniumisotoper, blev opdaget af Otto Hahn i 1921._NEWLINE_Grundstoffet Hafnium, der er opkaldt efter K\xc3\xb8benhavn har ogs\xc3\xa5 nukleare isomerer. Den nukleare isomer \xc2\xb9\xe2\x81\xb7\xe2\x81\xb8\xe1\xb5\x90\xc2\xb2Hf besidder en forbavsende h\xc3\xb8j excitationsenergi for en isomer med relativ lang halveringstid, og det har f\xc3\xb8rt til spekulationer om at udnytte denne energi, 1,33 gigajoule, svarende til spr\xc3\xa6ngkraften af 317 kg TNT, per gram af denne isomer._NEWLINE_I 2013 blev der opdaget flere nukleare isomer tilstande i bismuth-212. Disse nukleare isomer tilstande er blevet testet til brug i et slags genopladeligt atombatteri ved GSI-laboratoriet i den tyske by Darmstadt.'